# ޖޭ.ޑީ. ވޭންސް
ޖޭމްސް ޑޭވިޑް ވޭންސް (އުފަންވީ ޖޭމްސް ޑޮނަލްޑް ބޯމަން؛ އޮގަސްޓް 2، 1984) އަކީ އެމެރިކާގެ ސިޔާސީ ބޭފުޅެއް، ވަކީލެއް، ލިޔުންތެރިއެއް އަދި އެމެރިކާގެ މެރިން ކޯޕްސްގެ ވެޓެރަންއެކެވެ. ވޭންސް އަކީ 2023 ވަނަ އަހަރުން ފެށިގެން އޮހައިއޯ އިން އެމެރިކާގެ ޖޫނިއާ ސެނެޓަރުގެ މަގާމު އަދާކުރައްވާފައިވާ ބޭފުޅެކެވެ. ރިޕަބްލިކަން ޕާޓީގެ މެންބަރެއްގެ ގޮތުގައި ހުންނެވި އޭނާ އަކީ 2024 ވަނަ އަހަރު އެމެރިކާގެ ރިޔާސީ އިންތިޚާބުގައި ނައިބު ރައީސް ކަމަށް އެ ޕާޓީން ކުރިމަތިލެއްވި ބޭފުޅެކެވެ.
މިޑިލްޓައުން ހައި ސްކޫލުން ގްރެޖުއޭޓު ވުމަށްފަހު، ވޭންސް ވަނީ 2003 އިން 2007 އަށް ކޮމްބަޓް ކޮރެސްޕޮންޑެންޓެއްގެ ގޮތުގައި މަސައްކަތް ކުރައްވާފައި، އިރާގުގައި ހަ މަސް ދުވަހު މަސައްކަތް ކުރައްވާފައެވެ. އެއަށްފަހު އޭނާ ކިޔަވަމުން ދިޔައީ އޮހައިއޯ ސްޓޭޓް ޔުނިވާސިޓީގައެވެ. އަދި 2009 ވަނަ އަހަރު ޑިގްރީ ހާސިލް ކުރެއްވިއެވެ. ޔޭލް ލޯ ސްކޫލުން ޑިގްރީ ހާސިލް ކުރެއްވީ 2013 ވަނަ އަހަރު އެވެ. 2016 ވަނަ އަހަރު އޭނާގެ ބެސްޓްސެލިން ހަނދާނީ ފޮތް ހިލްބިލީ އެލެޖީ އަށް 2016 ވަނަ އަހަރުގެ އިންތިޚާބުގެ ތެރޭގައި ނޫސްވެރިންގެ ބޮޑު ސަމާލުކަމެއް ލިބި، 2020 ވަނަ އަހަރު ފީޗާ ފިލްމަކަށް ވެގެން ދިޔަ އެވެ. 2021 ވަނަ އަހަރު އޮހައިއޯގައި ބޭއްވި އެމެރިކާގެ ސެނެޓް އިންތިޚާބުގައި ރިޕަބްލިކަން ޕާޓީގެ ކެންޑިޑޭޓެއްގެ ގޮތުގައި ވޭންސް އިންތިޚާބީ ސިޔާސީ މައިދާނަށް ނުކުމެވަޑައިގެންނެވިއެވެ.
ފުރަތަމަ 2016 ވަނަ އަހަރުގެ  ރިޔާސީ އިންތިޚާބުގައި ޑޮނަލްޑް ޓްރަމްޕްގެ ކެނޑިޑެސީއާ ދެކޮޅު ހެދި ވޭންސް ވަނީ އޭގެ ފަހުން ޓްރަމްޕްގެ ވަރުގަދަ ސަޕޯޓަރަކަށް ވެފައެވެ. ޖުލައި 2024 ގައި ޓްރަމްޕް ވަނީ ރިޕަބްލިކަން ޕާޓީގެ ނޭޝަނަލް ކޮންވެންޝަންގައި އޭނާގެ ރަނިންމޭޓަކަށް ވޭންސް ނަންގަވާފައެވެ. އޭނާ އަކީ ނައިބު ރައީސް ކަމަށް ކުރިމަތިލި ފުރަތަމަ މެރިން ވެޓެރުވެސްމެއެވެ.